20 jaar tronkstraf ná verkragtingArgieffoto ŉ Man van die Oos-Kaap is tot 20 jaar tronkstraf gevonnis nadat hy ŉ vrou in 2011 verkrag het. “Similo Zoxo (31) het die 23-jarige vrou op 4 Januarie 2011 in Sokapase naby Butterworth verkrag,” het kapt. Jackson Manatha, woordvoerder van die polisie, in ŉ verklaring gesê. “Zoxo is Donderdag in die Tsomo-streekshof skuldig bevind en tot 20 jaar tronkstraf gevonnis.” “Die slagoffer was glo alleen by haar kêrel se huis toe die beskuldigde die huis betree en haar met ŉ mes gedreig en verkrag het,” het Manatha verduidelik. “Een van die kêrel se familielede het die vrou gered.” ŉ Saak van verkragting is by Ngqamakhwe-polisie aangemeld en die Butterworth-eenheid teen seksoortredings het ondersoek ingestel. Brig. Stanley Sibidla, Butterworth-bevelvoerder, het die vonnis verwelkom en die ondersoekbeamptes geloof vir die suksesvolle vervolging.